Ignatius Josef III

**Ignatius Josef III Younan** (eller *Ignace Youssif III Yonan*, syriansk: ܐܓܢܛܝܘܣ ܝܘܣܦ ܬܠܝܬܝܐ ܝܘܢܢ ,borgerlig navn *Efrem Youssif Younan*; født 15. november 1944 i al-Hasaka, Syria) er den nåværende syrisk-katolske patriarken av Antiokia og dermed overhodet for den syrisk-katolske kirke. Han er også epark av Beirut (Libanon), der han har sitt sete. Han har tiltaleformen mor.
## Liv og vierke
### Bakgrunn
Efrem Youssif Younan, et av ni søsken, studerte ved det franske benediktinerseminaret *St. Ephrem-St. Benoît* i al-Charfet i Libanon.

Younan studerte teologi og filosofi ved det pavelige universitet Urbaniana i Roma. 
### Prest
Han ble ordinert til prest den 12. september 1971 og var da lærer ved seminaret i al-Charfet. Senere ble også rektor ved seminaret. Han arbeidet i sin syriske hjemby al-Hasaka fra 1973 til 1980 som leder for katekismeavdelingen i hjemmebispedømmet og fra 1980 var han sogneprest ved Bebudelsesbasilikaen i Beirut.

### Biskop av Our Lady of Deliverance i Newark
I 1995 utnevnte pave Johannes Paul II ham til den første biskop av det syrisk-katolske eparki *Our Lady of Deliverance of Newark*, som omfattet alle de syrisk-katolske kristne i USA og Canada. Mar Ignatius Antoine II Hayek, patriark av den syrisk-katolske kirke av Antiokia, bispeviet ham i  Basilikaen St. Peter og Paul i den syriske byen Qamishli den 7. januar 1996; medkonsekratorer var Eustathe Joseph Mounayer, erkebiskop av Damaskus, og Denys Raboula Antoine Beylouni, erkebiskop av Aleppo i Syria.

### Syrisk-katolsk patriark av Antiokia
Den 20. januar 2009 ble han nominert av den syrisk-katolske biskopssynode til å etterfølgeren til Mar Ignatius Pierre VIII Abdel-Ahad som patriark. To dager etter ble valget bekreftet av pave Benedikt XVI. Valget innebar også at han samtidig ble syrisk-katolsk epart av Beirut.

Sammen med kardinal Leonardo Sandri, prefekt for kongregasjonen for østkirkene var patriark Ignatius Josef III Yonan i oktober 2010 medpresident for spesialforsamlingen av bispesynoden for Midtøsten i Vatikanet. Patriarken har besøkt sin verdensvide diasporakirke, blant annet med reiser til Australia og USA.

Han var svært aktiv i saligkåringprosessen for martyrbiskopen Flavianus Michael Malke (1868-1915) som ble myrdet under det assyriske folkemordet av osmanerne, fordi han nektet å avsverge sin kristne tro, som så ble saligkåret i 2015.

I august 2017 klaget han over at Vesten hadde «forrådt» de kristne minoriteter i Midtøsten, noe han har gjentatt flere ganger. Han har også gjentatte ganger oppfordret vestlige land om ikke å støtte opprørere i Syria «bare for å bringe Assads regime til fall» men helle finne andre veier for å fremme en løsning på konflikten. 

I tillegg til arabisk og arameisk snakker han også tyrkisk, engelsk, fransk, italiensk, latin og tysk.

## Episkopalegenealogi
Hans episkopalgenealogi er:

* Patriark Ignace Antoine (Jules) Samhiri (1801-1864) *bispeviet i 1826 av den jakobittiske patriark Georges Sayar
* Patriark Ignace George Chelhot (Scelhot) (1818-1891) *1862
* Patriark Ignace Denis Ephrem Rahmani (Rahamani) (1848-1929) *1887
* Patriark kardinal Ignace Gabriel I (Théophile) Tappouni (1879-1968) *1913
* Patriark *Ignatius Antonius II* (1944-) *1996

## Referanser